Komandi vikuskifti, 22.-25. mai, verður Hvítusunnustevna hildin í Filadelfia í Havn. Í hesum sambandi fáa vit fleiri vitjandi úr Onglandi ið koma at undirvísa og tæna á ymiskan hátt. Heiti á stevnuni er ELDKVEIKJARAR-FRÍGEVING AV GUDS RÍKIS MENTAN. Verið hjartaliga vælkomin! :) Í Filadelfia mánakvøldið 27. apríl kl. 20 fáa vit vitjan av Charlottu og Johannes, sum fara at siga frá arbeiðinum í Moldova. Tað eru donsku hjúnini Charlotta og Johannes Petersen, ið hava búð í Moldova í skjótt 20 ár, sum hava stovnað Pilgrims International. Tey hava ferðast í Ukraina og Moldova síðani 1990 og hava verið trúboðarar í skjótt 35 ár. Hjartamál teirra er at tæna Gudi, elska Hann og elska menniskjuni kring tey. Og líka til dagin í dag hava tey upplivað Hansara trúfesti og umsorgan, tá ið tey yvirgivin til Gud fara út í trúgv. Tey trúgva uppá ein einfaldan livihátt og hava upplivað Guds signing, tá ið tey lýða Guds Orð og liva eftir tí. Teirra arbeiði verður framt í samstarvi við prestar og fólk á staðnum. Á heimasíðuni siga tey m. a.: Vit vóru vitni til at Berlin múrurin fall og vit elska henda partin av heiminum og tey vøkru menniskjuni har. Sum ein bólkur upplivdu vit vekingina, sum var í 90'unum, har mong hoyrdu evangeliið og fingu fatur í eini Bíbliu fyri fyrstu ferð. Í Moldova eru tað tvær samkomur sum eru sætið fyri okkara arbeiði. Tað eru kirkjurnar í Riscani og Falesti, báðar virknar samkomur, sum røkka út til bygdirnar har um leiðir. Tey ungu kristnu í Moldova eru brennandi og fylt við kærleika til Gud og menniskju. Pilgrims International er ein partur av karismatisku rørsluni í Moldova og samstarvar við samkomur í øllum landinum. Vit hava verið vitni til, hvussu einleikin og virðingin fyri hvørjum øðrum so við og við er vaksin millum ymsu kirkjusamfeløgini. Vit trúgva uppá eina kirkju, sum er salt og ljós, og sum kann røkka øllum menniskjum. Fátækdømi er stórt og uppgávurnar eru nógvar. Heimasíðan hjá teimum www. pilgrims. mono. net er verd eina vitjan, har sæst hvussu stórt arbeiði tey gera í hesum fátæka landi. Tilmelding til Norðurlandabønarstevnuna 30. apríl-3. mai